Ugnius Kiguolis

Ugnius Kiguolis (g. 1978 m. gruodžio 9 d. Kaune) – Lietuvos verslininkas, investuotojas, prodiuseris, buvęs muzikinės grupės „Naujieji Lietuviai“ narys, nuomonės formuotojas.Tyrimas: už melo apie vakcinas Lietuvoje – žinomi verslininkai ir politikai, Latvijoje keli jau už grotų (lrt.lt)

 Biografija 
Nuo 1992 iki 1996 m. mokėsi Prienų „Žiburio“ gimnazijoje.

1996–2000 m. studijavo Vytauto Didžiojo universitete, įgijo Verslo administavimo specialybę. Žaidė VDU vaikinų krepšinio komandoje. 2000–2002 m. Vytauto Didžiojo universitete įgijo Pramogų verslo marketingo magistro laipsnį.

Išsiskyręs, buvusi žmona Jurgita Kiguolė. Vaikai: sūnus Matas.

 Karjera 
2001 m. U. Kiguolis įkūrė įmonę „Elektroniniai sprendimai“. Tais pačiais metais, kartu su žmona Jurgita, įkūrė „Supermodels“ modelių agentūrą. 2012 m. tapo vienu iš pasaulinės, virš 100 modelių agenturų vienijančios, M.A.M.A. asociacijos valdybos narių.

2005–2007 m. dirbo tarptautinėje Enigma Software Group kompanijoje, užėmė COO pareigas. U. Kiguolio dėka Enigma Software Group Lietuvoje įkūrė vieną iš savo padalinių.

2006–2007 m. dirbo Pokernews Global kompanijose, užėmė CTO pareigas.

2006 m. U. Kiguolis tapo E. Bžesko įkurtos pop grupės “Naujieji Lietuviai” (NL) nariu. Išleidusi albumus 001Music.lt Naujieji Lietuviai. 001 ir 002,Music.lt Naujieji Lietuviai. 002 tuo metu ji buvo laikoma viena iš skandalingiausių Lietuvos muzikinių grupių. 2007 m. grupė pakeitė savo pavadinimą į “Tipo grupė”. 

2007 m., kartu su E. Bžesku, įkūrė prodiuserinę kompaniją „Supermuzika“, kuriai priklausė vienos populiariausių to meto Lietuvos grupių: „Naujieji Lietuviai“ (vėliau tapusi „Tipo grupė“Alfa.lt Po „Naujųjų lietuvių” Bžeskas atgaivą rado „Tipo grupėje”), „69 danguje“, „ŠokoLedas“, „Mexicano“, atlikėjai Milano, Lukas, Goda ir kiti.

2008 m., tragiškos avarijos metu, žuvo du "Tipo" grupės nariai.Delfi.lt Naktį žuvo du E.Bžesko įkurtos grupės „Tipo grupė“ atlikėjai  Tais pačiais metais, jų atminimui, grupė išleido “Tipo grupė” albumąAlfa.lt Per muzikos albumų pristatymą pagerbti žuvę „Tipo grupės” nariai ir galiausiai nutraukė savo veiklą. 

2011 m. U. Kiguolis nusifilmavo lietuviškame filme „Tadas Blinda. Pradžia“.

2019 m. U. Kiguolis tapo asociacijos "Firmus Medicus" pirmininku  Asociacija "Firmus Medicus" , kuri užfiksuota skleidžiant mokslo nepatvirtintas melagienas   „Firmus Medicus“ klaidina: nėra duomenų, kad 5G sukelia vėžį žmonėms 

 Filantropija 
Kiekvienais metais dalį savo uždirbtų pajamų U. Kiguolis skiria vargingai gyvenančių ir į nelaimę patekusių šeimų paramai.Delfi.lt Dešimtis tūkstančių žmonėms paaukojantis milijonierius U. Kiguolis sulaukia ir grasinimų Jis taip pat žinomas kaip aktyvus įvairių socialinių įstaigų ir vargstančiais žmonėmis besirūpinančių TV projektų rėmėjas.

2016 m. U. Kiguolis iš varžytinių įsigijo Lentvario dvarą, prieš tai priklausiusį verslininkui Laimučiui Pinkevičiui. Jis teigia, kad dvarą norįs padaryti visuomenei preinamu kultūros paminklu.

 Skandalai 
2013 m. buvo teisiamas už valstybinio miško užgrobimą. Jo metu buvo kaltinamas valstybinio miško teritorijoje pasistatęs savavališkus statinius.15min.lt Teismas atvertė sukčiavimu kaltinamo Kauno milijonieriaus Ugniaus Kiguolio bylą 2014 m. Kauno apylinkės teismas U.Kiguolį išteisino.15min.lt Suklastoto dokumento naudojimu kaltintas Ugnius Kiguolis išgirdo palankų teismo sprendimą

LRT atliktame tyrime pastebima, jog Ugnių Kiguolį dažnai galima sutikti mitinguose, kuriuos rengia asmenys, minimi VSD ataskaitose ir užsiimantys antivalstybine veikla, pasisakantys prieš Lietuvos narystę NATO bei Europos Sąjungoje. 2018 m. dalyvavo mitinge prieš „vaikų atiminėjimą“, kuriame pastebėtas Vytautas Šustaustas, Kazimieras Juraitis ir kiti prieštaringi veikėjai, taip pat buvo riaušėmis pasibaigusiame mitinge 2021 m. vasarą prie Vyriausybės „Už laisvą pasirinkimą“, o po „Didžiojo šeimos gynimo maršo“ savo Facebook paskyroje Ugnius Kiguolis parašė: "Manau, repeticija pavyko su kaupu. Kaip jūs?" LRT tyrimas. Už Šeimų maršo rengėjų ir rėmėjų – antiNATO mitingų šleifas, pronacistinės organizacijos ir ryšiai su VSD ataskaitose minimais asmenimis

2021 m. U. Kiguolis registravo klaidinantį domeną gpasas.it, kuris buvo skirtas visuomenę klaidinančiai informacijai apie galimybių pasą. Tinklapį kūrė įmonė UAB "Elektroniniai sprendimai" (dar kitaip žinoma kaip Esolutions), kuriai vadovauja buvusi žmona Jurgita Kiguolė. Dėl šio tinklapio Registrų centras kreipėsi į policiją, kuri pradėjo tyrimą.Dėl U.Kiguolio tinklalapio apie galimybių pasą Registrų centras kreipėsi į policiją

 Šaltiniai 

Kategorija:Lietuvos dainininkai
Kategorija:Lietuvos muzikos prodiuseriai
Kategorija:Lietuvos aktoriai